CELEX: 32013R0706
Language: sl
Date: 2013-07-23 00:00:00
Title: Izvedbena uredba Komisije (EU) št. 706/2013 z dne 23. julija 2013 o uvrstitvi določenega blaga v kombinirano nomenklaturo

25.7.2013   
            
            
               SL
            
            
               Uradni list Evropske unije
            
            
               L 200/6
            
         IZVEDBENA UREDBA KOMISIJE (EU) št. 706/2013
   z dne 23. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Enota za krmiljenje, sestavljena iz tiskanega vezja, ki vsebuje integrirana vezja (npr. krmilnik, pridobljen s polprevodniško tehnologijo), pasivne elemente (npr. upori, kondenzatorji, indukcijska navitja itd.), aktivne elemente (na primer diode in tranzistorji) in hladilni element za napetost do vključno 1 000 V, v ohišju z merami približno 24 × 13 × 5 cm.
                  Po namestitvi ustrezne programske opreme se enota za krmiljenje vgradi v pralni stroj, katerega delovanje naj bi krmilila (npr. zagon ali ustavitev motorja in sistema za segrevanje vode, odpiranje in zapiranje vodnih ventilov).
               
               
                  8537 10 91
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(a) k XVI. oddelku ter besedilo oznak KN 8537, 8537 10 in 8537 10 91.
                  Uvrstitev pod tarifno številko 8540 kot del pralnega stroja ne pride v poštev, ker je enota izdelek, vključen pod tarifno številko iz 85. poglavja.
                  Ker enota vsebuje tiskano vezje, ne izpolnjuje pogojev za elektronska integrirana vezja iz opombe 8(b) k 85. poglavju. Zato tudi uvrstitev pod tarifno številko 8542 ne pride v poštev.
                  Ker je enoto mogoče programirati in uporabiti za elektronsko krmiljenje funkcij pralnega stroja, se jo uvrsti pod oznako KN 8537 10 91 kot krmilnik s pomnilnikom, ki se lahko programira, za napetost do vključno 1 000 V.